**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 20 Rhagfyr 2022**

**Amser: 09:00 – 10:30**

|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh)  Y Prif Gwnstabl Dr Richard Lewis (PG)  Carys Morgans, Prif Weithredwr, SCHTh (PW)  Beverley Peatling, Prif Swyddog Cyllid, SCHTh (PSC) |
| **Hefyd yn Bresennol:** | Edwin Harries, Cyfarwyddwr Cyllid (CC)  Yr Uwch-arolygydd Jane Butler (Eitem 4(h) ar yr agenda yn unig)  Yr Arolygydd Dros Dro Richard Davies, Swyddog Staff  Ellen Jones, Cymorth Gweithredol, SCHTh (EJ) |

|  |  |
| --- | --- |
| **Rhif y Penderfyniad** | **Crynodeb** |
| PB T3 51 | Cymeradwyodd CHTh estyn y cytundeb presennol gyda Llwybrau Newydd am werth blynyddol o £306,075 am y cyfnod 1 Ebrill 2022 – 31 Mawrth 2024. |

**Materion Gweinyddol**

Ystyriwyd bod cofnodion y cyfarfod diwethaf yn gofnod gwir a chywir o’r cyfarfod.

1. **Ymddiheuriadau a chyflwyniadau** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **Diweddariad** |
| PB 163 | Ystyried cysylltiad goroeswyr trais rhywiol | Mae Fforwm Ymgysylltu â Dioddefwyr SCHTh yn bwrw ymlaen â hyn |
| PB 171 | Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh | Ar yr Agenda |
| PB 172 | Tîm Gweithredol SCHTh i adolygu deilliannau adroddiadau AD ar gyfer y Bwrdd Plismona yn y dyfodol | Cwblhawyd |
| PB 173 | Adolygu costau a chanlyniadau cwmni *Vale Occupational Health* | Cwblhawyd |
| PB 185 | Adolygu galluogwyr y cynllun cyflawni | Cwblhawyd |
| PB 186 | Derbyn gwybodaeth mewn perthynas â noeth-chwilio plant mewn cyfarfod o’r Bwrdd Plismona yn y dyfodol | Ar yr Agenda |
| PB 198 | Yr Heddlu i ddarparu ymateb ysgrifenedig ffurfiol i adroddiad AHEF ar fetio erbyn 9 Rhagfyr, a threfnu sesiwn wybodaeth ar gyfer CHTh yn ystod yr wythnos yn cychwyn 12 Rhagfyr | Cwblhawyd |
| PB 199 | SCHTh i drefnu cyfarfod pellach gyda’r Cynghorydd Alex Evans | Cwblhawyd |
| PB 200 | Y PG i adolygu’r asesiad diogelwch mewn perthynas ag adeloli gorsaf Caerfyrddin i’r Pencadlys | Ar waith |

1. **Diweddariad ynghylch camau gweithredu o gyfarfodydd blaenorol** *(Cadeirydd)*

*Cam Gweithredu PB 173 - Adolygu costau a chanlyniadau cwmni Vale Occupational Health –* Dywedodd y CC bod materion a godwyd gan yr adran Iechyd Galwedigaethol wedi’u trin drwy ddyfarniad dyfynbris unigol dros dro â chyfanswm gwerth o £7,000 a sicrhaodd y byddai hyn yn mynd i’r afael â’r materion allweddol mewn perthynas â gofyniad gwasanaeth ar gyfer y tymor byr. Dywedodd y CC y byddai’r tendr cydweithredol llawn yn cael ei ddyfarnu ym mis Mawrth 2023 a bod yr ymagwedd yn gydweithredol.

*Cam Gweithredu PB 186 - Derbyn gwybodaeth mewn perthynas â noeth-chwilio plant mewn cyfarfod o’r Bwrdd Plismona yn y dyfodol –* Nododd y CHTh y wybodaeth a roddwyd. Dywedodd RD bod y Prif Arolygydd Chris Neve wedi ymateb i’r Comisiynydd Plant.

*Cam Gweithredu PB 198 – Adroddiad AHEF ar fetio* – Dywedodd CHTh ei fod wedi derbyn gwybodaeth gan yr Heddlu a nododd ei fod yn dawel ei feddwl ynghylch proses fetio’r Heddlu. Nododd CHTh yr angen i adolygu diwylliant ehangach yr Heddlu a chyfeiriodd at y weminarau diwylliant a gynhaliwyd yn flaenorol.

Cafwyd trafodaeth mewn perthynas â rheoli cytundebau’r Heddlu. Dywedodd y PSC ei bod hi a’r CC wedi cwrdd â’r Pennaeth Caffael i drafod a dywedodd fod cynnydd yn cael ei wneud a bod staff yn derbyn hyfforddiant.

Holodd y PW pa un ai a allai’r Heddlu roi diweddariad ynghylch ei ymateb i’r Cynllun Heddlu a Throseddu. Dywedodd y PG ei fod wedi’i adolygu ac awgrymodd ei fod yn cael ei drafod yng nghyfarfod nesaf y Bwrdd Plismona.

**Cam Gweithredu: Trafod Cynllun yr Heddlu mewn ymateb i’r Cynllun Heddlu a Throseddu yng nghyfarfod y Bwrdd Plismona ar 25 Ionawr**

1. **Eitemau Sefydlog** 
   1. Diweddariad y Prif Gwnstabl (gan gynnwys penderfyniadau’r Prif Gwnstabl)

Rhoddodd y PG drosolwg o’r papur a ddarparwyd a oedd yn tynnu sylw at weithgarwch sefydliadol a gweithrediadol allweddol. Tynnodd y PG sylw at gyfarfod Partneriaeth Plismona Cymru a chafwyd trafodaeth mewn perthynas â strwythur llywodraethu’r cyfarfodydd.

* 1. Diweddariad Comisiynydd yr Heddlu a Throseddu

Tynnodd CHTh sylw at agwedd allweddol o’r adroddiad a ddarparwyd. Dywedodd CHTh ei fod wedi cwrdd â Peter Vaughan o Brifysgol De Cymru, sef eu harweinydd ar gyfer gweithgarwch y Fframwaith Cymwysterau Addysg Plismona. Dywedodd CHTh eu bod nhw wedi trafod y newid posibl o ran ymagwedd sy’n cael ei hyrwyddo gan y Coleg Plismona. Holodd y PSC am broses gaffael ail-dendro cydweithredu academaidd. Ceisiodd CHTh eglurder ac awgrymodd bod y PSC a’r CC yn adolygu’r broses.

**Cam Gweithredu: Y PSC a’r CC i adolygu’r broses gaffael mewn perthynas ag ail-dendro cydweithredu academaidd**

1. **Materion i’w Trafod** 
   1. Monitro’r Gyllideb

Diolchodd CHTh y CC am yr adroddiad manwl a thryloyw a ddarparwyd. Rhoddodd y CC drosolwg o’r adroddiad a ddarparwyd. Holodd y CC am yr amrywiadau o ran cyflogau swyddogion heddlu a cheisiodd sicrwydd ynghylch yr amcangyfrif o fis i fis. Dywedodd y CC bod hyn wedi’i ragamcanu o ganlyniad i nifer y trosglwyddedigion. Holodd y PSC pa un ai a fydd yr Heddlu’n cynyddu nifer y swyddogion sy’n cael eu derbyn mewn perthynas ag Ymgyrch Uplift er mwyn sicrhau bod y targed yn cael ei fodloni. Cadarnhaodd y CC y byddai’r Heddlu’n cynyddu ei dderbyniad er mwyn sicrhau y derbynnir y grant.

Holodd CHTh am fanylion yr hyn sy’n cael ei ystyried o fewn crynswth y trafodion amrywiol eraill, tanysgrifiadau i gyrff eraill a chyfraniadau i gyrff eraill. Dywedodd y CC y byddai taliadau amrywiol eraill yn cynnwys cyllidebau nad ydynt yn ymwneud â chyflogau a bod y swm yn cael ei drosglwyddo i’r gyllideb arbedion os nad oes angen y taliad. Aeth y CC yn ei flaen i ddweud bod tanysgrifiadau i gyrff eraill yn cynnwys rhaglenni proffesiynol a chyfreithiol a bod cyfraniadau i gyrff eraill yn cynnwys gwasanaethau cydweithredol rhyngwladol a chenedlaethol. Diolchodd CHTh y CC am yr esboniad.

* 1. Cyllid – Bwrdd Cymunedau Mwy Diogel Cymru

Cydnabu’r Bwrdd adroddiad Bwrdd Cymunedau Mwy Diogel Cymru, a oedd yn canolbwyntio ar y cynnydd o ran costau byw a’r oblygiadau ar gyfer plismona ac ar gyfer trosedd a niwed.

Gofynnodd CHTh pa fesurau mae’r Heddlu’n eu rhoi ar waith er mwyn cefnogi ei staff yn ystod yr argyfwng costau byw, a holodd pa un ai a fyddai modd darparu cymorth mwy ymarferol. Dywedodd y PG bod gwaith wedi’i gyflawni drwy’r rhwydweithiau cymorth staff. Dywedodd y PG bod gwasanaethau wedi’u hamlygu drwy UNSAIN a Ffilmiau Gwener. Awgrymodd CHTh y gallai SCHTh werthuso’r cymorth sydd ar gael ar gyfer aelodau staff.

**Cam Gweithredu: SCHTh i adolygu’r cymorth sydd ar gael ar gyfer aelodau staff yn ystod yr argyfwng costau byw yn allanol ac adolygu’r posibilrwydd o lansio menter fewnol**

* 1. Yr Adran Arfau Saethu

Hysbysodd CHTh y PG bod SCHTh wedi derbyn cynnydd o ran gohebiaeth mewn perthynas â phryder ynghylch yr adran arfau saethu. Nododd CHTh y camau gweithredu awgrymedig a nodwyd o fewn y wybodaeth a ddarparwyd. Nododd y PW fod yr Uned Cymorth Busnes wedi darparu ymateb cyffredinol, ond bod angen gwaith pellach. Holodd pa un ai a fyddai modd trafod y mater yng nghyfarfod nesaf y Bwrdd Plismona.

**Cam Gweithredu: Trafod pryderon o ran arfau saethu yng nghyfarfod y Bwrdd Plismona ar 25 Ionawr**

ch. Dianc Heb Dalu

Nododd CHTh ei fod wedi ceisio eglurder o ran sefyllfa’r Heddlu yn dilyn gohebiaeth a dderbyniwyd. Rhoddodd RD grynodeb o sefyllfa’r Heddlu i’r CHTh. Awgrymodd CHTh awtomeiddio gwybodaeth yn y dyfodol ar y cyd â’r gyrrwr, yr Asiantaeth Trwyddedu Gyrwyr a Cherbydau a’r Heddlu er mwyn sicrhau gwell proses. Dywedodd y PG fod y Prif Uwch-arolygydd David Guiney yn tynnu darn o waith at ei gilydd ar ddianc heb dalu, ac awgrymodd ystyried cynnig CHTh fel rhan o’r gweithgarwch hwn.

**Cam Gweithredu: RD i drafod proses wedi’i hawtomeiddio ar gyfer dianc heb dalu gyda’r Prif Uwch-arolygydd David Guiney**

* 1. Noeth-chwilio plant

Nododd CHTh fod yr eitem agenda wedi’i thrafod yn gynharach o dan eitem agenda 2.

1. Plant yn y Ddalfa

Dywedodd CHTh ei fod wedi cwrdd â Chadeirydd y Bwrdd Diogelu Rhanbarthol er mwyn trafod mannau saff a gwelyau diogel ar gyfer plant. Nododd CHTh y bu cynnydd yn nifer y plant mewn dalfeydd a cheisiodd sicrwydd ynglŷn â’r sefyllfa hon. Nododd y PG bod cyfraddau dalfa wedi’u trafod yng nghyfarfod perfformiad yr Heddlu, ond bod angen adolygu oed y rhai sy’n cael eu harestio. Nododd y PG y gallai’r Heddlu gynnal adolygiad a rhoi ymateb yng nghyfarfod nesaf y Bwrdd Plismona.

**Cam Gweithredu: Yr Heddlu i adolygu’r cynnydd yn nifer y plant yn y ddalfa a rhoi gwybodaeth yng nghyfarfod y Bwrdd Plismona ar 25 Ionawr**

* 1. Hyfforddi Gyrwyr

Dywedodd CHTh ei fod yn dymuno i’r mater hwn gael ei drafod yn y Bwrdd Plismona yn dilyn ei ymweliad diweddar â’r ganolfan hyfforddi gyrwyr. Holodd CHTh am sefyllfa’r Heddlu o ran y cynigion a godwyd gan yr uned hyfforddi gyrwyr. Dywedodd y PG fod yr Heddlu’n ystyried ymarferoldeb y cynigion a’r effaith bosibl ar y cynllun arbedion gofynnol. Dywedodd RD y byddai achos busnes yn cael ei gyflwyno i dîm adolygu’r Heddlu ac yna’r Grŵp Prif Swyddogion. Nododd CHTh ei bryder fod yr achos busnes gwreiddiol wedi’i ddarparu ym mis Awst. Nododd y PG y byddai’r achos yn cael ei adolygu yng nghyfarfod nesaf y Grŵp Prif Swyddogion.

* 1. AHGTAEF – uwch-gŵyn yr heddlu – Sut y mae’r heddlu’n ymateb i ddioddefwyr cam-drin rhywiol pan mae’r dioddefydd o leiafrif ethnig ac o bosibl mewn perygl o gam-drin ar sail anrhydedd

Nododd CHTh y byddai Arolygiaeth Heddluoedd a Gwasanaethau Tân ac Achub Ei Fawrhydi’n cael ei thrafod yng nghyfarfod nesaf y Bwrdd Plismona.

**Cam Gweithredu: AHGTAEF – trafod uwch-gŵyn yr heddlu yng nghyfarfod y Bwrdd Plismona ar 25 Ionawr, a’r Uwch-arolygydd Jane Butler i roi gwybodaeth**

1. **Ffocws:** Adroddiad AD (gan gynnwys PB 171 - Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh a PB 172 Tîm Gweithredol SCHTh i adolygu deilliannau adroddiadau AD ar gyfer y Bwrdd Plismona yn y dyfodol)

Diolchodd CHTh y PG am yr adroddiad a ddarparwyd a nododd y manylion cadarnhaol ynddo. Nododd CHTh bod cael cymharu ffigurau rheng yr Heddlu ar gyfer 2022 â blynyddoedd blaenorol yn ddefnyddiol. Holodd CHTh pa un ai a yw’r PG yn fodlon â’r ffigurau yn yr adroddiad. Nododd y PG nad yw’r sefyllfa fel yr oedd wedi gobeithio, ond bod gwaith yn cael ei gyflawni.

Nododd CHTh yr anghydbwysedd rhwng y ddau ryw o fewn y swyddogion rheng. Nododd y PG fod darn o waith yn cael ei gyflawni gan y DBG i gynyddu nifer y swyddogion rheng uwch benywaidd. Dywedodd y PSC bod ganddi ambell ymholiad yn deillio o’r adroddiad, ac y gellir eu hanfon drwy ohebiaeth.

**Cam Gweithredu: Y PSC i ddarparu cwestiynau o ran yr adroddiad AD drwy ohebiaeth**

1. **Materion i’w Penderfynu** 
   1. Dyfarniad Tendr Unigol Llwybrau Newydd

Cymeradwyodd CHTh estyn y cytundeb presennol gyda Llwybrau Newydd am werth blynyddol o £306,075, heb gynnwys TAW, am y cyfnod 1 Ebrill 2022 - 31 Mawrth 2024 er mwyn galluogi trawsnewid i’r gwasanaethau a brynwyd o dan y model rhanbarthol.

**Penderfyniad: Cymeradwyodd CHTh estyn y cytundeb presennol gyda Llwybrau Newydd am werth blynyddol o £306,075 am y cyfnod 1 Ebrill 2022 – 31 Mawrth 2024.**

1. **Unrhyw Fusnes Arall** 
   1. Yr Iaith Gymraeg

Dywedodd CHTh ei fod wedi cwrdd â Siwan Iorwerth o ‘Dysgu Cymraeg Cymru’ a bod adborth a dderbyniwyd yn dangos bod angen i’r Heddlu fod yn fwy rhagweithiol gyda sesiynau Cymraeg Gwaith y Gwasanaethau Brys. Nododd y PG y byddai’n ceisio sicrwydd. Dywedodd CHTh y byddai’n rhannu’r ohebiaeth a dderbyniwyd.

**Cam Gweithredu: CHTh i anfon gohebiaeth mewn perthynas â sesiynau Cymraeg Gwaith i’r PG a’r PW**

* 1. Adroddiad AHEF ar waith fforensig digidol

Dywedodd y PW fod angen ymateb gan y PG a holodd pa un ai a fyddai ymateb ar gael cyn hir. Nododd y PG y byddai’n ceisio’r ymateb ac yn ei roi i SCHTh.

**Cam Gweithredu: Yr Heddlu i ddarparu ymateb i adroddiad AHEF ar waith fforensig digidol**

1. **Adolygiad o’r holl gamau a gymerwyd a phob penderfyniad a wnaed** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I’w ddatblygu gan** |
| PB 203 | Trafod cynllun yr Heddlu mewn ymateb i’r Cynllun Heddlu a Throseddu yng nghyfarfod y Bwrdd Plismona ar 25 Ionawr | SCHTh |
| PB 204 | Y PSC a’r CC i adolygu’r broses gaffael mewn perthynas ag ail-dendro cydweithredu academaidd | PSC |
| PB 205 | SCHTh i adolygu’r cymorth sydd ar gael ar gyfer aelodau staff yn ystod yr argyfwng costau byw yn allanol ac adolygu’r posibilrwydd o lansio menter fewnol | SCHTh |
| PB 206 | Trafod pryderon o ran arfau saethu yng nghyfarfod y Bwrdd Plismona ar 25 Ionawr | SCHTh |
| PB 207 | RD i drafod proses wedi’i hawtomeiddio ar gyfer dianc heb dalu gyda’r Prif Uwch-arolygydd David Guiney | RD |
| PB 208 | Tîm Adolygu’r Heddlu i adolygu cynnydd yn nifer y plant yn y ddalfa a rhoi gwybodaeth yng nghyfarfod y Bwrdd Plismona ar 25 Ionawr | Yr Heddlu |
| PB 209 | AHGTAEF – trafod uwch-gŵyn yr heddlu yng nghyfarfod y Bwrdd Plismona ar 25 Ionawr, a’r Uwch-arolygydd Jane Butler i roi gwybodaeth | SCHTh |
| PB 210 | Y PSC i ddarparu cwestiynau o ran yr adroddiad AD drwy ohebiaeth | PSC |
| PB 211 | Yr Heddlu i ddarparu ymateb i adroddiad AHEF ar waith fforensig digidol | Yr Heddlu |